CELEX: 22004D0116(01)
Language: lt
Date: 1091750400000
Title: 2004 m. rugpjūčio 6 d. EEE jungtinio komiteto sprendimas Nr. 116/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

10.3.2005   
            
            
               LT
            
            
               Europos Sąjungos oficialusis leidinys
            
            
               L 64/3
            
         
      EEE JUNGTINIO KOMITETO SPRENDIMAS
   
   Nr. 116/2004
   2004 m. rugpjūčio 6 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje, pasirašytu 2003 m. spalio 14 d. Liuksemburge (1).
            
         
               (2)
            
            
               Susitarimo Susitariančiųjų Šalių bendradarbiavimą tikslinga išplėsti į jį įtraukiant bendradarbiavimą įgyvendinant ir vystant vidaus rinką.
            
         
               (3)
            
            
               Siekiant šio tikslo Susitarimo 31 protokolas turėtų būti iš dalies pakeistas taip, kad leistų vykdyti tokį išplėstą bendradarbiavimą nuo 2004 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 7 straipsnis keičiamas taip:
   
               1.
            
            
               Ši dalis įterpiama po 5 dalies:
               
                           „6.
                        
                        
                           ELPA valstybės nuo 2004 m. sausio 1 d. dalyvauja Bendrijos veiksmuose, susijusiuose su šiomis 2004 m. Europos Sąjungos bendrojo biudžeto eilutėmis:
                           
                                       —
                                    
                                    
                                       
                                          Biudžeto eilutė 12.01.04.01: „Vidaus rinkos įgyvendinimas ir vystymas – Administracinės valdymo išlaidos“.
                                    
                                 
                                       —
                                    
                                    
                                       
                                          Biudžeto eilutė 12.02.01: „Vidaus rinkos įgyvendinimas ir vystymas“.“
                                    
                                 
                     
         
               2.
            
            
               3 ir 4 dalyse žodžiai „5 dalis“ keičiami į „5 ir 6 dalis“.
            
         2 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (2).
   Jis taikomas nuo 2004 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2004 m. rugpjūčio 6 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 130, 2004 4 29, p. 3.
   
      (2)  Konstituciniai reikalavimai nenurodyti.